google/wiki40b huggingface dataset:
Ujian lumuran Pap

Sejarah

Ujian Lumur Pap yang dilakukan sekarang merupakan ciptaan Dr. Georgios Papanikolaou (1883-1962), seorang Amerika kelahiran Greek, bapa kepada sitopatologi.
Dia pertama sekali menerbitkan beberapa siri kes besar bertajuk Diagnosis of uterine cancer by the vaginal smear (Papanicolaou & Traut, 1943). Teknik pensampelan masih tidak bertukar semenjak itu.

Cara

Ujian ini merangkumi sapuan pangkal rahim secara berhati-hati untuk mengumpulkan contoh sel. Sel-sel ini diletakkan pada slaid kaca dan diperiksa untuk sebarang keadaan luar biasa di makmal.

Keputusan

Bagi kebanyakan wanita, sel-sel ini adalah normal sepenuhnya. Pada sesetengah wanita sel-sel ini mungkin tidak kelihatan normal dan mungkin menunjukkan peringkat awal barah.
Apabila ini terjadi ujian berkenaan diulangi dan jika perlu pemeriksaan seterusnya dilakukan. Justeru, wanita yang tidak menjalani ujian tidak akan mengetahui mereka sebenarnya di ambang bahaya mendapat barah pangkal rahim.
Dianggarkan lima sehingga tujuh peratus sapuan Pap menghasilkan keputusan tidak normal, seperti dysplasia, keadaan berkemungkinan pra-barah. Kebanyakan dari keadaan ini bukannya disebabkan barah pangkal rahim, tetapi ia merupakan penanda bahawa peningkatan pemantauan perlu dilakukan.
Sebaik dikesan, CIN akan dibuang melalui pembedahan kecil dan kesihatan wanita akan dipantau sehinggalah disahkan benar-benar sihat yang mengambil masa enam bulan hingga dua tahun; bergantung kepada keadaan setiap pesakit.
Bagi wanita bujang dan tidak pernah mengadakan hubungan seks, mereka hanya perlu menjalani dua pemeriksaan saja, iaitu ujian ultra bunyi dan barah payudara.
Ganja

Kesihatan

Ganja Telah didapati melalui beberapa kajian terperinchi boleh mengubati banyak jenis penyakit. Salah satu penyakit yang boleh didapati perubatan ganja didapati berkesan adalah penyakit Barah. Didapati bahawa banyak pesakit-pesakit yang telah sembuh namun pengakuan dari banyak agensi kerajaan belum lagi mengeluarkan penyataan rasmi mengenai hal tersebut. Didapati juga Ganja (Cannabis) mempunyai kemampuan untuk mengubati penyakit kencing manis, sawan, depresi dan sebagainya.

Status undang-undang

Sejak awal abad ke-20, kebanyakan negara telah mengharamkan penanaman, pemilikan atau pemindahan ganja. Namun terdapat banyak juga kawasan di mana hukuman pemilikan kuantiti kecil ganja tidaklah besar, hanya sekadar denda berbanding pemenjaraan, dan memfokus pada pengedaran dadah tersebut di pasaran gelap.
Pada Disember 2013, Uruguay menjadi negara pertama yang membenarkan penanaman, penjualan dan penggunaan ganja secara terbuka, bertujuan melemahkan jenayah terancang.
Pamekarsari, Surian

Poskod

Poskod yang digunakan di Pamekarsari adalah 45393. Terdapat buah desa di dalam daerah kecamatan Surian.
Pollestres

Pollestres merupakan sebuah komun di jabatan Pyrénées-Orientales di selatan Perancis.
Fabián Ruiz

Kerjaya awal

Fabián menyertai akademi Real Betis pada tahun 2004 semasa beliau baru berusia lapan tahun. Sebelum ini, beliau merupakan pemain di akademi EF La Unión de Los Palacios. Beliau telah ditawarkan ke pasukan simpanan Real Betis pada Julai 2014 dan melakukan penampilan sulungnya pada 21 September ketika menjadi pemain gantian pada separuh masa kedua dalam aksi Segunda División B menentang Marbella.
Fabián beraksi dalam penampilan pertamanya untuk pasukan senior pada 16 Disember dengan menggantikan Xavi Torres pada minit ke-51 permainan ketika menentang Lugo. Beliau seterusnya beraksi dalam enam perlawanan pada musim itu yang menyaksikan pasukannya dinobatkan sebagai juara liga dan layak ke La Liga untuk musim depan.
Fabián telah melakukan penampilan sulungnya di La Liga pada 23 Ogos 2015 selepas menggantikan Alfred N'Diaye semasa pasukannya menentang Vilarreal.

Elche

Pada 23 Disember 2016, beliau telah melanjutkan kontraknya sehingga tahun 2019. Beliau kemudiannya dipinjamkan ke Elche yang beraksi di divisyen kedua Sepanyol. Beliau telah menjaringkan gol pertamanya dalam kariernya pada 17 Mac 2017 ketika pasukannya melakar kemenangan ke atas Gimnàstic de Tarragona 3–1.
Fabián telah melakukan 18 penampilan bersama Elche, namun malangnya pasukannya berdepan penyingkiran daripada liga.

Penonjolan

Sekembalinya ke Betis, Fabián menjadi tonggak utama pasukan di bawah kendalian pengurus baru Quique Setién. Beliau berjaya menjaringkan gol sulungnya di La Liga pada 25 September 2017 ketika pasukannya menundukkan Levante 4–0. Pada 31 Januari 2018, beliau telah melanjutkan kontraknya sehingga tahun 2023 dan telah meletakkan klausa pembeliannya sebanyak €30 juta.
Pada 30 April 2018, Fabián menjaringkan gol kemenangan Betis dalam aksi kelayakan Liga Europa bagi musim 2018-19 semasa menentang Málaga.

Napoli

Pada 5 Julai 2018, Fabián telah menandatangani kontrak selama lima tahun bersama kelab Itali, Napoli dengan bayaran perpindahan yang dilaporkan bernilai €30 juta. Beliau telah melakukan penampilan sulungnya untuk Napoli pada 16 September ketika perlawanan Liga Juara-Juara menentang Red Star Belgrade dengan beraksi sehingga minit ke-90. Sepuluh hari kemudian, beliau beraksi dalam perlawanan pertamanya di Serie A ketika pasukannya menewaskan Parma 3–0 di gelanggang sendiri.

Kerjaya antarabangsa

Selepas mewakili pasukan Sepanyol di peringkat bawah-19 dan bawah-21 Sepanyol, Fabián telah dipanggil oleh pengurus skuad senior, Luis Enrique pada 15 Mac 2019 untuk menghadapi dua perlawanan kelayakan Euro 2020 iaitu menentang Norway dan Malta.
Beliau melakukan penampilan sulungnya untuk skuad senior pada 7 Jun 2019 ketika aksi kelayakan Euro 2020 menentang Kepulauan Faroe selepas menggantikan Isco pada minit ke-74 permainan.
Masjid Kampung Kerandang

Pentadbiran

Masjid Kampung Kerandang memiliki nombor pendaftaran masjid No Daftar: MY-11-BST-00088.
Kampung Chenderong Balai

Poskod

Poskod yang digunakan di Kampung Chenderong Balai, Chenderong Balai, Perak ialah 36600.
Trans Titiwangsa V1

Trans bermaksud merentas. Manakala Titiwangsa merupakan banjaran tanah tinggi yang menjadi tulang belakang kepada Semenanjung Malaysia. Secara logiknya Trans Titiwangsa membawa maksud Ekspedisi Merentas Banjaran Titiwangsa.
Ekspedisi yang dinamakan sebagai Trans Titiwangsa V1 merupakan ekspedisi pendakian yang melibatkan penerokaan beberapa buah gunung. Gunung-gunung tersebut juga tersenarai sebagai 7 gunung tertinggi di Semenanjung Malaysia (G7) iaitu Gunung Yong Belar, Gunung Korbu dan Gunung Gayong.

Maksud V1

V1 disini bermaksud Laluan 1 atau Versi 1. Pada awalnya, istilah ini tidak digunakan oleh pendaki. Ianya digelar V1 setelah munculnya laluan baru yang menyambungkan 4 gunung tertinggi iaitu Gunung Yong Yap, Gunung Korbu, Gunung Gayong dan Gunung Yong Belar. Laluan tersebut dinamakan sebagai Trans Titiwangsa V2 oleh golongan pendaki.

Cara Pendakian

Terdapat beberapa laluan yang boleh digunakan untuk melakukan ekspedisi ini. Berikut merupakan antara pilihan laluan yang boleh dipilih oleh pendaki mengikut citarasa masing-masing:-
1) Gunung Yong Belar - Rentis Empangan Blue Valley, Cameron Highland, Pahang.

Dengan memilih laluan ini, pendaki akan melalui 200++ Anak Tangga, Batu Sempadan 2 Negeri (Pahang/Kelantan), Pintu Rimba, Kem Tudung Periuk, Kem Kasut, Puncak Gunung Yong Belar, Kem Kuali, H2O, Puncak 6850, Puncak Gunung Junction, Kem Cerek, Puncak Gunung Gayong, Puncak Gunung Korbu, Bukit Botak, Kem Kijang, Kem Seroja dan Empangan Sultan Azlan Shah.
2) Gunung Korbu - Rentis Sungai Termin, Empangan Sultan Azlan Shah, Ulu Kinta, Perak.

Dengan memilih laluan ini, pendaki akan melalui Bukit Nenas, Kem Seroja, Kem Kijang, Bukit Botak, Puncak Gunung Korbu, Puncak Gunung Gayong, Kem Cerek, Puncak Gunung Junction, Puncak 6850, H2O, Kem Kuali, Puncak Gunung Yong Belar, Kem Kasut, Kem Tudung Periuk, Pintu Rimba, Batu Sempadan 2 Negeri (Pahang/Kelantan), 200++ Anak Tangga dan Empangan Blue Valley.
3) Gunung Korbu - Rentis Sungai Seno'oi, Kg. Makmur, Ulu Kinta, Perak.

Dengan memilih laluan ini, pendaki akan melalui Kem Singapore, Kem View, LWP Korbu, Kem Permatang, Puncak Bonsai Tonggek, Puncak-puncak Tipu, Puncak Gunung Korbu, Puncak Gunung Gayong, Kem Cerek, Puncak Gunung Junction, Puncak 6850, H2O, Kem Kuali, Puncak Gunung Yong Belar, Kem Kasut, Kem Tudung Periuk, Pintu Rimba, Batu Sempadan 2 Negeri (Pahang/Kelantan), 200++ Anak Tangga dan Empangan Blue Valley.

Risiko

Khidmat jurupandu yang berpengalaman amatlah penting dalam memastikan keselamatan pendaki dan memastikan ketepatan perjalanan supaya tidak tersasar daripada laluan asal. Pemilihan jurupandu hendaklah mengikut kesesuaian kumpulan. Jika peratusan pendaki yang menyertai ekspedisi ini merupakan pendaki baru dan kurang pengalaman, khidmat jurupandu tambahan hendaklah diambil kira.
Bilangan pendaki yang disyorkan untuk melalui rentis ini pada satu-satu masa adalah seramai 20 orang pendaki sahaja. Ini adalah bertujuan untuk mengurangkan risiko perpecahan kumpulan, serta keselesaan sesebuah kumpulan untuk bermalam di setiap tapak perkhemahan.
Lumba kuda

Lumba kuda ialah sukan menunggang kuda yang telah diamalkan selama berabad-abad. Lumba rata zaman Rom merupakan salah satu contoh yang awal, sebagaimana juga dengan pertandingan kuda dewa Odin dan Hrungnir raksasa dalam mitologi Norse. Sukan lumba kuda tidak dapat dilarikan daripada perjudian. Nama gelaran umum untuk kuda belima ialah Sukan untuk Raja.

Jenis lumba kuda

Salah satu jenis perlumbaan kuda utama yang popular di banyak kawasan di seluruh dunia ialah lumba kuda belima. Lumba kuda abah-abah bagi kuda baka baku juga popular di Australia, New Zealand, Amerika Syarikat timur dan lebih popular daripada lumba kuda belima di Kanada dan sesetengah kawasan di Eropah. Perlumbaan kuda diadakan pada tanah rata atau secara melompat, sebagaimana dengan lumba kuda berhalang atau lumba kuda lompat pagar. Lumba kuda baka Quarter Horse juga popular di Amerika Syarikat barat dan Florida. Perlumbaan dengan kuda Arab baka tulen wujud di banyak negeri di Amerika Syarikat, serta juga di kebanyakan kawasan Eropah dan Timur Tengah, dengan bentuk perlumbaan ini dikenali sebagai perlumbaan ketahanan.
Kepelbagaian jenis perlumbaan kuda kesemuanya berkait dengan baka kuda yang berbeza. Kuda belima amat sangat laju pada jarak yang sederhana, manakala kuda baka baku berupaya meligas dengan dilengkapi abah-abah, berbanding dengan menderap dengan dilengkapi pelana. Kuda baka Quarter Horse memecut pada jarak pendek, manakala kuda Arab terlibat dalam lumba ketahanan. Keempat-empat baka kuda yang berbeza itu memiliki struktur otot yang berlainan yang menyebabkan masing-masing sesuai untuk jenis perlumbaan yang berbeza. Kuda-kuda itu juga berlumba di atas permukaan balapan yang berbeza, daripada jalan tanah sehingga permukaan buatan seperti viskorida atau polibalapan.
Pembiakbakaan, latihan, dan perlumbaan kuda di banyak negara kini merupakan satu aktiviti ekonomi yang penting dan pada takat yang lebih besar, juga industri perjudian yang sebahagian besar disokongnya. Masa yang dihabiskan untuk melatih kuda-kuda itu sangat panjang dan berbeza-beza mengikut jenis lumba kuda yang terlibat. Selain daripada memenangi berjuta-juta dolar, kuda yang luar biasa juga boleh mendapatkan jutaan dolar lagi menerusi perkhidmatan seperti pembiakbakaan kuda.
Bintang Jalasena

Bintang Jalasena, adalah tanda penghargaan yang dikeluarkan oleh Angkatan Laut Republik Indonesia.
Darjah-darjah kebesaran bintang-bintang dan pingat Indonesia -
Villers-sous-Ailly

Villers-sous-Ailly ialah sebuah komun yang terletak di komun Somme di Picardie di utara Perancis.
Shaharuddin Badaruddin

Shaharuddin Badaruddin (19 September 1962 – 2 Ogos 2018) adalah seorang ahli politik Malaysia.
Shaharuddin adalah wakil presiden Parti Keadilan Rakyat. Beliau mewakili Seri Setia dalam Dewan Negeri Selangor dalam 2018. Beliau mengalahkan tiga calon lain dan dilantik sebagai eksekutif negeri anggota dewan pada 14 Mei 2018. Shaharuddin adalah pengerusi Jawatankuasa Hal Ehwal Islam, Pendidikan dan Pembangunan Modal Insan. 
Badaruddin meninggal dunia akibat kanser usus tahap empat pada 2 Ogos 2018 jam 6.28 petang di Hospital Putrajaya pada usia 55 tahun.
Kampung Kok Keli

Poskod

Poskod yang digunakan di Kampung Kok Keli, Wakaf Bharu, Kelantan adalah 16040.
Mehren, Vulkaneifel

Mehren merupakan sebuah kawasan perbandaran terletak di daerah Vulkaneifel, Rhineland-Palatinate, Jerman.
Abu Abdullah Sayyid Hassan bin Nur Hasan

Abu Abdullah Sayyid Hassan bin Nur Hasan (1875 - 1944) atau lebih dikenali sebagai Tok Khurasan merupakan salah seorang tokoh ulamak di nusantara yang terkemuka.
Abu Abdullah Sayyid Hassan bin Nur Hasan atau nama penuhnya Maulana Saiyyidu-Raid al-Muhaddithin as-Sayyid Hassan al-Khurasani merupakan salah seorang daripada ulamak Melayu yang bertanggung jawab mengembangkan syiar Islam di nusantara.
Kedudukan nusantara diantara jalan perdagangan tanah Arab dengan negara China merupakan peluang yang membenarkan kawasan nusantara menjadi satu kuasa bertaraf antarabangsa yang dipengaruhi oleh idea dan kebudayaan daripada bangsa Arab, India dan China.
Mereka yang bertaraf ulamak biasanya pernah melanjutkan penggajian ke Semenanjung Arab seperti di Mekah, atau Universiti Al-Azhar. Di sana mereka juga terdedah kepada kebudayaan Parsi, Rom dan Turki sebagaimana yang dapat dikesan dalam sastera golongan istana seperti Hikayat Amir Hamzah, dan juga oleh kebudayaan China seperti mana yang terdapat dalam Hikayat Hang Tuah, dan Syair Siti Zubaidah.
Pengetahuan ugama dan politik dunia ini menjadikan mereka seseorang yang berpengaruh sekembalinya mereka ke nusantara ketika itu.
Halusinogen

Dadah Halusinogen ialah bahan yang dihasilkan dalam badan manusia untuk mengubah deria persepsi atau keadaan sedar seseorang. Dadah ini akan mengubah kualiti subjektif persepsi, fikiran dan emosi dengan membatalkan penghantaran neurotoksin ensefalus.
Dalam takrifan asas, tiada perubahan kuantitatif dalam aktiviti atau kecergasan seseorang yang mengambil dadah halusinogen. Bagaimanapun dadah halusinogen mungkin memberi kesan sampingan selain khayal (hanya beberapa jenis dadah mempunyai kesan tunggal pada badan manusia). Seperti kebanyakan dadah, sifat kimia dan jumlah dos menentukan sama ada dadah halusinogen tersebut bersifat mengubat ( medicinal ), narkotik, atau beracun. Kebanyakan dadah seperti ini turut dikenali sebagai psikedelik ("psychedelics") atau ("entheogens").

Etimologi

Pelbagai nama diberikan kepada dadah halusinogen. Antaranya ialah Phantastica, perkataan Inggeris yang diberikan oleh Loius Lewin pada 1928 dalam monograf beliau yang turut bertajuk Phantastica. Istilah ini sebenarnya ditujukan kepada tumbuhan yang menyebabkan pengujaan serebrum ( cerebral excitation ) dalam bentuk halusinasi, ilusi, dan penglihatan yang diikuti dengan pitam atau simptom kefungsian serebrum terubah ( altered cerebral functioning ) yang lain. Walau bagaimanapun, Lewis tidak berpuas hati dengan penggunaan Phantastica kerana perkataan tersebut tidak menerangkan sepenuhnya maksud yang ingin disampaikan oleh beliau.

Penemuan D-Lysergic Acid Diethylamide atau akronimnya LSD dan kaedah eksperimentasi saintifik mengenainya telah membantu pembentukan istilah istilah baru seperti halusinogen, psikedelik, psikotomimetik, psikolitik, schizophrenogenic, cataleptogenic, mysticomimetic, dan psychodysleptic.

  * halusinogen      Penghasilan delusi atau anggapan salah
  * psikedelik       Mind manifasting dan menekankan potensi introspektif mengenai dadah
  * psikotomimetik   Psikosis mimikan ( mimicking psychosis ) dalam penulisan saintifik.

Sejarah

Dadah halusinogen adalah antara dadah tertua yang pernah digunakan oleh manusia. Dadah ini terhasil secara semulajadi dalam cendawan, kaktus, dan beberapa jenis tumbuhan yang lain. Etika pengunaan dadah halusinogen bergantung kepada masyarakat dan budaya setempat. Dadah halusinogen diharamkan di kebanyakan negara tetapi sesetengah negara atau masyarakat membenarkan pengambilan dadah halusinogen untuk tujuan tertentu. Misalnya di Amerika Syarikat, pengunaan kaktus peyot (sejenis kaktus yang mempunyai kandungan alkaloid fenetilamina yang tinggi) dibenarkan untuk hal hal keagamaan bagi kaum asli Amerika ( Native American )
Gjoricë

Gjoricë merupakan sebuah munisipiliti di Daerah Bulqizë, Dibër County, timur Albania.
Westgreußen

Westgreußen merupakan sebuah kawasan perbandaran terletak di daerah Kyffhäuserkreis, Thüringen, Jerman.
Aceh Tengah

Pelancongan

Tarikan pelancong di Aceh Tengah ialah Danau Laut Tawar, Pantan Terong (tarikan pemandangan), Taman Buru Linge Isak (berburu), Gua Loyang Koro, Loyang Pukes, Loyang Datu, Burni Klieten (pendakian), dan Krueng Peusangan (merakit).

Masyarakat

Sebahagian besar penduduknya berasal dari suku Gayo. Selain itu terdapat pula suku-suku lainnya, seperti Suku Aceh dan Suku Jawa. 99 peratus masyarakat Aceh Tengah beragama Islam. Masyarakat Aceh Tengah memiliki tradisi tahunan pada saat perayaan proklamasi Indonesia iaitu lumba kuda tradisional. Hal yang unik dari pacu kuda tradisional ini adalah jokinya yang muda berumur antara 10-16 tahun. Selain itu, joki juga tidak menggunakan pelana.

Adat dan kesenian

Didong merupakan salah satu kesenian asli yang berasal dari daerah dataran tinggi ini. Sekelompok orang duduk bersila membentuk lingkaran. Salah seorang ceh akan mendendangkan syair-syair dalam bahasa Gayo dan anggota yang lain akan mengiringi dengan tepukan tangan dan tepukan bantal kecil dengan ritma yang harmoni.

Pendidikan

Kabupaten Aceh Tengah memiliki sebuah universiti yang bernama Universitas Gajah Putih.
Sarrians

Sarrians ialah sebuah komun di jabatan Vaucluse di selatan Perancis.
Huan Tan

Huan Tan (bahasa Cina: 桓譚, sekitar 43 SM–28 M) ialah seorang ahli falsafah Cina yang giat pada zaman Dinasti Han (202 SM–220 M) dan zaman peralihan Dinasti Xin yang singkat (9–23 M). Ragam fahaman falsafah Huan berasal dari tradisi realis Catatan Lama yang disokong oleh ahli-ahli falsafah sezaman yang lain seperti ahli falsafah naturalis dan mekanistik, Wang Chong (27–sekitar 100) yang dikatakan oleh Rafe de Crespigny sebagai kuat dipengaruhi oleh Huan Tan. Huan merupakan sahabat akrab dengan ahli falak dan ahli matematik istana, Liu Xin (m. 23 SD) as well as the author and poet Yang Xiong (53 SM–18 M), dan berkhidmat sebagai pegawai di bawah pemerintahan Ai (27–1 SM), Wang Mang (9–23 M), Gengshi (23–25 M), dan Guangwu (25–57 M).
Selain pelbagai karya rapsodi, esei dan memorialnya, karya utama Huan merupakan Xinlun (新論), atau "Perbincangan Baru", yang dikagumi oleh Maharaja Guangwu, biarpun nama baik Huan Tan tercemar kerana kononnya merapatkan diri dengan rejim perampas kuasa Wang Mang. Xinlun ini juga merupakan naskhah terawal yang memerikan peranti tukul tangkai yang dikuasakan oleh hidraulik (iaitu roda air) untuk menghancurkan dan mengupas kulit biji-bijian.
Kampung Haji Hashim

Poskod

Poskod yang digunakan di Kampung Haji Hashim, Sungai Petani, Kedah adalah 08010.
Luciano Figueroa

Kerjaya kelab

Figueroa dilahirkan di Santa Fe. Beliau memulakan kerjaya profesional bersama Primera División Kelab Rosario Central, di mana beliau membentuk kerjasama dengan César Delgado. Dalam 2003 Clausura, Figueroa merupakan penjaring gol utama Argentina dengan 17 gol,  termasuk lima pemarkahan dalam perlawanan terakhir musim ini menentang Boca Juniors yang lemah.  Ini adalah musim terakhir beliau di Rosario Central. Kedua-dua dia dan Delgado dipindahkan ke luar negara pada musim panas tahun 2003, dengan Figueroa menyertai kelab Liga Perdana Inggeris Birmingham City dengan bayaran sebanyak £ 2.5 juta. 
Kontroversi timbul apabila kelab Sepanyol Osasuna mendakwa Figueroa telah menandatangani kontrak dengan mereka sebelum berpindah ke Birmingham, dengan itu membatalkan pemindahan.  Pada akhir Ogos 2003 FIFA memutuskan buat sementara dengan memihak Birmingham,  tetapi ia hanya sehingga Oktober bahawa keputusan ini akhirnya disahkan.  Figueroa telah hampir menyertai Rangers awal musim panas itu tetapi kelab Glasgow berundur dari perjanjian itu. 
Walaupun Figueroa telah menjaringkan bebas untuk pasukan simpanan Birmingham, pengurus Steve Bruce percaya beliau akan mengalami kesukaran dalam Liga Perdana kerana keadaan fizikalnya. Selepas hanya satu penampilan Liga, sebagai pengganti lewat ketika tewas 2-0 Portsmouth, dan satu perlumbaan dalam Piala Liga,  kontraknya telah dibatalkan  dan dia menandatangani bersama Cruz Azul daripada Primera División de México, di mana beliau telah bersatu semula dengan bekas rakan sepasukan Delgado. 
Selepas permulaan yang lembap Figueroa kembali ke bentuk lama dengan Cruz Azul, menjaringkan 9 gol dalam 7 perlawanan terakhir tahun 2004 Clausura. Beliau mengekalkan bentuk dalam 2004 Apertura, menjaringkan 10 gol dalam 14 perlawanan untuk kelab.
Cyril Abiteboul

Kerjaya

Cyril Abiteboul menyertai Caterham F1 pada bulan September 2012. Cyril dahulunya bekerja dengan Renault, di mana beliau merupakan Timbalan Pengarah Pengurusan Renault Sport F1.
Pada 8 November 2012, Abiteboul menjadi ketua pasukan Caterham, dengan mengambil alih tempat Tony Fernandes.
Talang Tinggi, Seluma Barat

Poskod

Poskod yang digunakan di Talang Tinggi adalah 38883. Terdapat 8 buah desa di dalam daerah kecamatan Seluma Barat.
Sekolah Dasar Negeri Gedong 11 Pagi

Sejarah

Sekolah ini di bangun pada Tahun 1988 klo ga salah sudah mengalami rehabilitas sebanyak 2 kali terakhir direhab pada tahun 2011
Faizat Ghazli

Harimau Muda

Faizat mula kerjaya bola sepaknya dengan Harimau Muda B pada tahun 2013 sehingga 2015. Pada 25 Oktober 2015, program Harimau Muda telah dibubarkan oleh Persatuan bola Sepak Malaysia yang bererti semua pemain dari Harimau Muda A, Harimau Muda B dan Harimau Muda C akan kembali ke negeri mereka sendiri.

PKNS FC

Pada Disember 2017, Faizat menandatangani kontrak dengan kelab PKNS FC setelah dua musim di Pulau Pinang.
Flintbek (Amt)

Flintbek merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Fil Marsyal

Asal istilah

Pangkat Fil Marsyal berasal pada Zaman Pertengahan, di mana ia bermakna "penjaga kuda raja" (berasal dari perkataan Jerman purba iaitu Marh-scalc = "kuda-orang gaji") pada zaman awal raja-raja Franks.
Terdapat beberapa negara yang menggunakan gelaran Marshal, manakala yang lain menggunakan Jeneral Fil Marsyal atau (bahasa Jerman) Generafeldmarschall. Perkhidmatan tentera udara di negara-negara Komanwel dan kebanyakkan tentera udara negara Timur Tengah juga menggunakan istilah ini. Pangkat tentera udara yang menggunakan istilah ini bermula dari Air Vice Marshal, Air Marshal, Air Chief Marshal dan akhir sekali yang setara dengan Field Marshal ialah Marshal of the Air Force. Pangkat tentera laut yang setanding dengan adalah Fleet Admiral, Grand Admiral (bahasa Jerman:Grossadmiral) atau Laksamana Armada.
Dengan kenaikan pangkat, secara tradisinya seseorang Fil Marsyal akan dianugerahkan baton, di mana akan dibawa oleh fil marshal sebagai satu simbol pangkat. Kebiasaannya, baton ini akan ditatahkan dengan batu permata dan logam berharga.

Fil Marsyal Tentera Darat Malaysia

Di Malaysia, pangkat ini dikhususkan untuk Duli-Duli Yang Maha Mulia, Seri Paduka Baginda Yang Di-Pertuan Agong dan Sultan-sultan yang pernah bertakhta sebagai Yang Di-Pertuan Agong. Yang Di-Pertuan Agong sebagai Ketua Angkatan Tentera berhak memegang pangkat tertinggi dalam Tentera Darat ini, begitu juga pangkat bertaraf lima bintang yang lain iaitu Laksamana Armada dan Marsyal TUDM.
Saiko Takahashi

Pasukan kebangsaan

Saiko Takahashi bermain 2 perlawanan untuk pasukan bola sepak kebangsaan wanita Jepun.
Amin Amin Ya Rabaljalil

Amin amin ya Rabaljalil adalah lagu kebesaran negeri  Perlis Indera Kayangan. Lagu ini digubah oleh Syed Hamzah  ibni al-Marhum Syed Safi Jamalullail (1895-1958).

Tulisan Rumi

Amin amin ya Rabaljalil 

Doa hamba yang sangat zalil 

Tinggikan daulat serta adil 

Kekal perintah Jamalullail
Chasseneuil-du-Poitou

Chasseneuil-du-Poitou ialah sebuah komun di jabatan Vienne di wilayah Poitou-Charentes barat Perancis.